વિપક્ષોની ચાલ એવી છે કે બિનદલિતો અને દલિતો વચ્ચે ખાઈ ઊભી કરવામાં આવે. છેલ્લા છ-બાર મહિનામાં છાશવારે દલિતોના નામે નાનાંમોટાં આંદોલનો થયાં કરે છે જેને કારણે બિનદલિતો ઉશ્કેરાઈને અનામત પ્રથા વિશે તેમ જ બીજા અનેક મુદ્દાઓ વિશે ગમે તેવો બફાટ કરીને બળતામાં ઘી હોમે છે. આવું કરીને આપણે વિપક્ષોની ચાલમાં આવી જઈએ છીએ. જે દલિતો ઑલ્રેડી મોદીને વોટ આપી ચૂક્યા છે તેમને મોદી વિરુદ્ધ કરવામાં આપણે પણ ફાળો આપી રહ્યા છીએ અને આમ કરીને ર૦૧૯ની ચૂંટણીમાં મોદીને ઓછા વોટ મળે એવા ષડ્યંત્રમાં આપણે પણ સામેલ થઈ રહ્યા છે જેની આપણને ખબર પણ નથી.